פיקוס זוחל

פיקוס זוחל (שם מדעי: Ficus pumila) המכונה גם תאנה זוחלת או תאנה מטפסת, הוא מין של צמח פורח ממשפחת התותיים. הצמח אנדמי למזרח אסיה (סין, יפן ווייטנאם)<ref>[http://www.efloras.org/florataxon.aspx?flora_id=2&taxon_id=233500650 Flora of China, Ficus pumila Linnaeus, 1753. <big>薜荔</big> bi li ]</ref> והוטמע מלאכותית בטבע באזורים מסוימים בדרום-מזרח ודרום-מרכז ארצות הברית.<ref>[http://www.efloras.org/florataxon.aspx?flora_id=1&taxon_id=233500650 Flora of North America, Ficus pumila Linnaeus, 1753. Climbing fig ]</ref><ref>[http://bonap.net/MapGallery/County/Ficus%20pumila.png Biota of North America Program 2014 county distribution map]</ref> שם הוא קיים גם באופן מתורבת כצמח בית. השם המדעי של המין בלטינית pumila פירושו "גמד",<ref></ref> ומתייחס לעלים הקטנים במיוחד של הצמח בצעירותו.

בישראל, הפיקוס הזוחל נפוץ כצמח נוי.

== תיאור ==
הפיקוס הזוחל הוא ירוק-עד ועצי, הוא משתרג ונצמד למשטחים בעזרת שורשונים, ויכול להתפשט כך על פני שטח רחב ולכסות כל מה שבדרכו.<ref>[https://davesgarden.com/guides/pf/go/2029/#b Ficus Species, Climbing Fig, Creeping Ficus, Creeping Fig] by Dave's Garden</ref> העלים הצעירים הם דקים וקטנים בהרבה מהעלים בצמח הבוגר, הם סגלגלים, בצורת לב, אסימטריים, עם ורידים מנוגדים. השורשים האוויריים מפרישים לטקס שקוף שמתקשה בייבוש, ומאפשר לענפים להיצמד לגוף התומך בהם. הפריחה אינה משמעותית.

== טיפוח ==
כפי שמעיד שמו, לצמח יש נטייה לזחול ולטפס, עקב כך הוא משמש לעיתים קרובות בגני נוי ובנופים שבהם הוא מכסה את האדמה ומטפס על עצים וקירות. הוא עמיד לקור ושורד עד מעלה אחת (צלזיוס)<ref></ref> ואינו עמיד לכפור. לכן באזורים ממוזגים הוא נראה לעיתים קרובות כצמח בית. הוא גדל במהירות ודורש מעט טיפול. הוא עשוי להיות פולשני כאשר תנאי הסביבה נוחים. השורשים המשניים או הקנוקנות שלו עלולים לגרום נזק מבני למבנים מסוימים עם מלט שביר או מבנים העשויים מחומרים שבירים.

הוא זכה בפרס מצטיין הגינה של החברה המלכותית להורטיקולטורה.<ref></ref>

הצמח דורש את צרעת הפיקוס להאבקתו, והוא נאכל על ידי זחלים של הפרפר Marpesia petreus.<ref></ref>

== זנים ==
* Ficus pumila var. awkeotsang - תאנה זוחלת אוקאוטסנג, זרעי הפירות משמשים במזרח אסיה להכנת ממתקים
* Ficus pumila var. quercifolia - תאנה זוחלת עלה האלון
* Ficus pumila 'Curly' - תאנה זוחלת מתולתלת; העלה בצורה מקומטת
* Ficus pumila 'Variegata' או 'snowflake - תאנה זוחלת מגוונת; עלווה מגוונת

=== מאכל ===
פרי הזן, Ficus pumila var. awkeotsang, משמש למאכל. בטייוואן, מרוקנים את פירותיו ומייבשים אותם, לאחר מכן מגרדים את הזרעים מהפרי היבש. תערובת של הזרעים, מים, ממתיקים ולימון יוצרת ג'לי הנאכל קקינוח בטיוואן ומכונה אייאו ג'לי (愛玉子), בסינגפור נקרא הקינוח ג'לי קרח (文頭雪).

== רעילות ==
בדומה למיני צמחים אחרים במשפחת התותיים, מגע במוהל המופרש מהם ("חלב תאנים") יכול לעורר פיטופוטודרמיטיס,<ref name="Rademaker and Derraik 2012"></ref> דלקת עור שעלולה להיות חמורה. אף על פי שהצמח אינו רעיל כשלעצמו, התאנה המטפסת מופיעה במסד הנתונים של ה-FDA של צמחים רעילים.<ref></ref>

== גלריה ==
<gallery mode="packed" heights="120" style="font-size:100%; line-height:130%">
קובץ:Warren Wilson Beach House (The Venice Beach House), Venice, California.JPG|גדל על בית החוף של וורן וילסון, ונציה, קליפורניה
קובץ:Ficus pumila = ficus repens.JPG|מטפס על קיר
קובץ:Ficus pumila.jpg|צמיחה נמרצת על קיר
קובץ:Ficus pumila, lenteloof, b, Pretoria.jpg|תקריב של העלים ועלי הלוואי החומים
קובץ:Denkschriften der Kaiserlichen Akademie der Wissenschaften - Mathematisch-Naturwissenschaftliche Classe (1858) (20665373299), Ficus pumila.jpg|תדפיס טבעי של העלים, המראה את צורתם ועורקיהם
קובץ:Ficus pumila fruits (RaeA).jpg|תאנים
קובץ:F pumila.jpg|תאנה הפוכה ומיובשת של הזן F. p. var. awkeotsang, מוכנה לשימוש
קובץ:Feuilles de Ficus pumila.jpg|עלים מהקטן לגדול ביותר
קובץ:Ficus pumila variegata 0zz.jpg|עלים מגוונים
קובץ:Ficus Pumila Half Syconia.jpg|חצי חתך של תאנת הפיקוס המטפס
</gallery>

== קישורים חיצוניים ==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:צמחים שתוארו ב-1753
קטגוריה:פירות מאכל
קטגוריה:סין: הצומח
קטגוריה:פיקוס